
           Spesifikasies:
                                    

Jesus het meer as 2 000 jaar gelede vir sy dissipels gevra: “Wie sê julle is Ek?” En Petrus het vol bravade geantwoord: “U is die Christus, die Gesalfde van God.” Met Petrus se latere verloëning in gedagte kan daar gesê word dat hy nie geweet het wat hy antwoord nie. Maar weet gelowiges vandag wie Jesus werklik is? Of is gelowiges ook maar soms Petrusse wat Jesus se Goddelikheid verklaar sonder dat hulle werklik glo wat hulle bely?

In Wie sê julle is Ek? het vier van die voorste Suid-Afrikaanse Nuwe-Testamentici, Jan van der Watt, Stephan Joubert, Francois Tolmie en Pieter de Villiers, gaan uitvind wat deur die eeue heen oor Jesus gesê is. Hulle gaan delf ver in die verlede en luister onder andere wat die dissipels, Jesus se volgelinge, sy familie en die vroeë kerkvaders oor Hom gesê het. Maar hulle hou nie daar op nie, hulle gee ook vir lesers ’n blik op dit wat sy teenstanders en selfs die inwoners van die geestelike wêreld van Hom gesê het.

Wie sê julle is Ek? rus lesers toe om ’n persoonlike belydenis oor Jesus Christus te formuleer en waarlik vir Christus die Gesalfde van God te ontmoet.

Kort kopie


Ontdek in Wie sê julle is Ek? wat daar deur die eeue heen oor Jesus gesê is en word toegerus om ’n persoonlike belydenis oor Jesus Christus te formuleer en te besef wie Hy regtig is.

Oor die outeurs


Jan van der Watt was hoof van die Departement Nuwe-Testamentiese Wetenskap aan die Universiteit van Pretoria en is tans hoogleraar aan die Radboud Universiteit in Nijmegen, Nederland.
Stephan Joubert is buitengewone profes​sor in Nuwe Testament aan die Universi​teit van Pretoria en is ook redakteur van ’n groot e-kerk op die internet. 

Francois Tolmie is die hoof van die Depar​te​ment Nuwe Testament aan die Universiteit van die Vry​staat. Hy was ook be​trokke by die vertaling van die Afrikaanse Bybel vir Dowes.
Pieter de Villiers is buitengewone professor in Bybelse Spiritualiteit aan die Universiteit van die Vrystaat.
Unieke verkooppunte


· Geskryf deur vier vooraanstaande teoloë

Word toegerus om te besef


wie Jesus Christus regtig is.





Wie sê julle is Ek?


Jesus deur die oë van ander








